Bacopa monnieri

Bacopa monnieri é unha planta herbácea perenne rastreira cuxo hábitat inclúe as zonas húmidas e as beiras fangosas. Brahmi é tamén o nome dado a Centella asiatica por algúns botánicos, mentres que outros consideran que é un erro que xurdiu durante o século XVI, cando brahmi foi confundido con mandukaparni o nome para a Centella asiática. Está catalogada como especie invasora en Galicia. Descrición
As follas desta planta son suculentas e relativamente grosas. As follas son oblanceoladas e están dispostas en sentido oposto no talo. A súa capacidade para medrar na auga convértena nunha planta acuática de acuario popular. Mesmo pode medrar en condicións lixeiramente salobres. A propagación realízase xeralmente a través de esqueixes. Ecoloxía
Comunmente medra en zonas pantanosas na India, Nepal, Sri Lanka, China, Taiwan e Vietnam, e tamén se atopa na Florida e outros estados do sur dos Estados Unidos de América, onde se pode cultivar en condicións de humidade en lagoas ou xardíns pantanosos. Fitoquímica
Informouse do illamento dos seguintes fitoquímicos: Alcaloides: hidrocotilina, brahmina, herpestina e nicotina.
Saponinas, triterpenos e esteroides Por exemplo o asiatiósido (10-45 mg/kg), tanakunícido, pseudojujubogeninas, bacopasaponinas, bacósidos A-B. tritepenos tales como o ácido ascórbico, ácico tanakúnico, ácido asiático, brahamósido, monierina, brahminósido, ácido brahmico, ácido isobráhmico, ácido betulínico e ácido betúlico; tamén se atoparon fitosterois como o estigmasterol.
Flavonoides: apigenina, luteonina, oroxindina, wogonina
Aminoácidos: alanina, ácido aspártico, ácido glutámico e serina
n-Alcanos: heptacosano, octacosano, nonacosano, triacontano, hentriacontano, dotriacontano,
Pironas: ' 3-formil-4-hidroxi-2H-pirano (C6H6O3), e o seu 7-glucósido. Usos
Medicina
Esta planta ten unha serie de usos na medicina Ayurveda. É un tratamento tradicional para a epilepsia e a asma e a axudar aos nenos con TDAH. Ten propiedades antioxidantes, na redución da oxidación das graxas no sangue. Con todo, as súas propiedades contra a epilepsia parece que poden ser mortais en doses moi altas, polo que só é usado en pequenas doses como aditivo á medicación antiepiléptica regular. Estudos en humanos mostran que o extracto da planta ten efectos contra a ansiedade.
É un dos nootrópicos naturais máis utilizados con efectos probados para estimular a memoria, a capacidade cognitiva e a saúde do cerebro. O composto principal que se atopou no extracto de Bacopa son os bacósidos que melloran a transmisión sináptica no cerebro potenciando especialmente a memoria a longo prazo. Os estudos de laboratorio en ratas indican que os extractos da planta melloran a capacidade da memoria e a capacidade de aprendizaxe. Estudos recentes suxiren que pode mellorar a actividade intelectual. Este mecanismo de acción pode explicar o efecto do extracto de Bacopa monniera na redución dos depósitos de beta-amiloide en ratos con enfermidade de Alzheimer. Na India, esta planta utilizouse tradicionalmente para consagrar os recentemente nados na crenza de que lle vai a abrir a porta de enlace da intelixencia. Taxonomía
Bacopa monnieri foi descrita por Carl von Linné, e logo por Wettst. e publicada en Die Natürlichen Pflanzenfamilien 4(3b): 77. 1891. Etimoloxía Bacopa: nome xenérico dun nome indio aborixe na Guayana Francesa, citado por Jean Baptiste Christophore Fusée Aublet na súa Histoire des Plantes de la Guiane Françoise en 1775.
monnieri: epíteto outorgado en honra do botánico francés Louis Guillaume Le Monnier (1717-1799). Sinonimia